Document ID: /roh_data/filtered/fineweb-2-filterrobots_roh.jsonl.gz/48124

Planisadas èn enfin a 70'000 vaccinaziuns per di. L'entira campagna duai lura cuzzar fin la stad. Tut en tut duain 6 milliuns persunas survegnir il vaccin.
Virginie Masserey dal BAG va da quai anora ch'il vaccin survegn enfin il schaner la lubientscha en Svizra – quai ha ella ditg en ina intervista cun la NZZ am Sonntag. I saja planisà da cumenzar il medem mument en l'entira Svizra cun las vaccinaziuns
Plirs chantuns sajan gia prest pront cun las preparaziuns. Auters evalueschian anc quant centers da vaccinaziun ch'i duai dar.